| NXT New Year's Evil |
| --- |
| הפוסטר הרשמי של האירוע בכיכובם של פין באלור וקייל אוריילי |
| מידע |
| **ארגון** | WWE |
| **מותג** | NXT |
| **תאריך** | 6 בינואר 2021 |
| **עיר** | אורלנדו, פלורידה |
| **אולם** | WWE Performance Center |
| **מספר צופים** | 0 (מאחורי דלתיים סגורות) |
| **שיר (י) הנושא** | "Lazaretto" בביצוע Ghostemane |
| סדרת פרקי ספיישל של NXT |
| NXT Halloween Havoc | **NXT New Year'sEvil (2021)** | The Great AmericanBash |
| סדרת אירועי NXT New Year's Evil |
| *ראשון* | **NXT New Year'sEvil (2021)** | 2022 |

**NXT New Year's Evil** היה פרק ספיישל של ארגון ההיאבקות האמריקאי, ה-WWE, כחלק מהתוכנית השבועית של המותג NXT אשר שודר ברשת USA. פרק הספיישל נערך ב-6 בינואר 2021, ב-WWE Performance Center המשופץ שבאורלנדו, פלורידה, שעתה נקרא בשם "Capitol Wrestling Center", וכלל את חווית הצפייה לקהל המוכרת יותר בשם ThunderDome.

שישה קרבות התנהלו באירוע. בקרב המרכזי, פין באלור ניצח את קייל אוריילי ושמר על אליפות ה-NXT. עוד ברשימת הקרבות, סנטוס אסקובר ניצח את גראן מטאליק ושמר על אליפות ה-NXT במשקל קל, ראקל גונזלס ניצחה את ריאה ריפלי בקרב מי שעומדת אחרונה, וקאריון קרוס ניצח את דמיאן פריסט.

הפקה
----

### רקע

New Year's Evil הוא אירוע היאבקות מקצועית, המופק על ידי ה-WWE. שם זה שומש בפעם האחרונה על ידי ארגון ההיאבקות World Championship Wrestling‏ (WCW) כחלק מפרק ספיישל של התוכנית השבועית *WCW Monday Nitro* אשר שודר ב-27 בדצמבר 1999.

#### השפעת מגפת הקורונה

מגפת הקורונה הכריחה את ארגון ה-WWE להעביר את אירועיו ל-WWE Performance Center באורלנדו, פלורידה למתכונת שבה אין קהל ששילם כרטיס, אף על פי שבשלהי חודש מאי, הארגון החל להשתמש במתאבקיו ובמתאבקי הפיתוח שלו כקהל. שידורי התוכנית NXT, בדומה לאירועי הטייקאובר הקודמים, TakeOver: In Your House ו-TakeOver: XXX, הועברו מאוניברסיטת פול סייל. באוקטובר 2020, דווח שהמותג NXT יעביר את אירועיו למתחם ה-Performance Center המשופץ, שנקרא בשם "Capitol Wrestling Center" על שם ארגון ההיאבקות Capitol Wrestling Corporation, שאותו הקים ג'ס מקמהן, סביו של וינס מקמהן, כאשר ארגון זה שימש כאב הקדמון של ה-WWE. בדומה לשימוש של ה-WWE ב-ThunderDome המיועד למותגים Raw וסמאקדאון, מסכי LED הוצבו בתוך המתחם במטרה להעניק לקהל הצופים להיות נוכח באופן וירטואלי באירועיו. בנוסף, חברים וקרובי משפחה של המתאבקים הופיעו כקהל ביחד עם הקהל הווירטואלי בצורה שבה הם מופרדים האחד מהשני בעזרת מחיצות פלסטיק שקופות.

### עלילות

האירוע כלל קרבות שנבעו מעלילות מתוסרטות שהתקיימו במהלך התוכנית *NXT*.

ב-16 בדצמבר בפרק של התוכנית *NXT*, דקסטר לומיס חשף את עצמו כמנחה הספיישל, זאת לאחר שהביע את החשיפה בעזרת ציור אותו צייר.

באירוע NXT TakeOver 31, פין באלור הגן בהצלחה על אליפות ה-NXT נגד קייל אוריילי. ב-16 בדצמבר בפרק של התוכנית *NXT*, אוריילי ניצח את פיט דאן בקרב אשר קבע את זהות המועמד לאליפות ה-NXT בספיישל New Year's Evil. כתוצאה מכך, אוריילי השיג לעצמו קרב חוזר מול באלור על אליפות ה-NXT לספיישל New Year's Evil.

ב-9 בדצמבר בפרק של התוכנית *NXT*, קאריון קרוס ביצע את חזרתו ותקף באופן אכזרי את דמיאן פריסט. שבוע לאחר מכן בתוכנית, קרוס גבר במהרה על דזמונד טרוי, ולאחר הקרב הכריז שהוא יתמודד מול פריסט בספיישל New Year's Evil.

בספיישל NXT Halloween Havoc, ריאה ריפלי ניצחה את ראקל גונזלס. הפיוד בין השתיים המשיך, כשהן התגרו האחת בשנייה מספר פעמים ואף ניהלו תיגרות ביניהן. המשיכו לספיישל New Year's Evil. ב-23 בדצמבר בפרק של התוכנית *NXT*, נקבע שריפלי וגונזלס תתמודדנה זו מול זו בספיישל New Year's Evil בקרב מי שעומדת אחרונה.

ב-30 בדצמבר בפרק של התוכנית *NXT*, לוצ'ה האוס פארטי (גראן מטאליק ולינסה דוראדו), השייכים למותג Raw, ערכו הופעה מפתיעה בתוכנית, כשאיתגרו את לגאדו דל פנטסמה (חואקין ויילד וראול מנדוזה) לקרב זוגות. אתגר זה נבע משום שמטאליק ודוראדו התנגדו להצהרה שבה "לגאדו דל פנטסמה מגדירים את היאבקות הלוצ'ה ליברה". בקרב הזוגות ביניהם, לוצ'ה האוס פארטי יצאו עם ידם על העליונה לעיני מנהיג קבוצת לגאדו דל פנטסמה, אלוף ה-NXT במשקל קל, סנטוס אסקובר. בתום אותה התוכנית, דווח שאסקובר יגן על אליפות ה-NXT במשקל קל מול מטאליק בספיישל New Year's Evil.

#### קרב מבוטל

באירוע NXT TakeOver: WarGames, תומאסו צ'אמפה ניצח את טימותי טאצ'ר. לאחר עימותים ממושכים בין השניים, ב-23 בדצמבר בפרק של התוכנית *NXT*, צ'אמפה איתגר את טאצ'ר לקרב פייט פיט השני בתולדות המותג (הראשון היה מוקדם יותר בשנת 2020 ובו טאצ'ר ניצח את מאט רידל) בספיישל New Year's Evil. לעומת זאת, כשעות לפני קיום הספיישל, דווח שטאצ'ר נפצע במהלך אימון לקראת הקרב, ולכן הצוות הרפואי, שערך את הבדיקה קבע את אי כשירותו של טאצ'ר לקרב. כתוצאה מכך, הג'נרל מנג'ר של NXT, ויליאם ריגל, החליט לדחות את הקרב בין טאצ'ר לצ'אמפה למועד אחר.

תוצאות
------

| מס' | תוצאות | התניות | זמן |
| --- | --- | --- | --- |
| 1 | קאריון קרוס (עם סקרלט) ניצח את דמיאן פריסט | קרב יחידים | 15:29 |
| 2 | סנטוס אסקובר (א) (עם חואקין ויילד וראול מנדוזה) ניצח את גראן מטאליק (עם לינסה דוראדו) | קרב יחידים על אליפות ה-NXT במשקל קל | 12:28 |
| 3 | זאיה לי ניצחה את קטרינה קורטז | קרב יחידים | 01:27 |
| 4 | ראקל גונזלס ניצחה את ריאה ריפלי | קרב מי שעומדת אחרונה | 17:26 |
| 5 | קושידה ושוטצי בלאקהארט ניצחו את ג'וני גרגאנו וקנדיס לאריי (עם אוסטין ת'יאורי ואינדי הארטוול) | קרב זוגות מעורב | 08:57 |
| 6 | פין באלור (א) ניצח את קייל אוריילי בהכנעה | קרב יחידים על אליפות ה-NXT | 17:24 |
| (א) - מתייחס למתאבק/מתאבקים שהגיעו לקרב כאלוף/אלופים |

ראו גם
------

* NXT - ליגת הפיתוח של ה-WWE

קישורים חיצוניים
----------------

* אתר האינטרנט הרשמי של NXT New Year's Evil

ביאורים
-------

1. ↑  הספיישל התקיים ללא קהל ששילם כרטיס עקב התפרצות נגיף הקורונה בארצות הברית, אף על פי שמספר מתאבקי WWE, מתאבקי פיתוח ומבחר מעריצים מוזמנים הופיעו כקהל.

הערות שוליים
------------

1. ↑  המותג NXT יציג את הספיישל New Year’s Evil ב-6 בינואר 2021
2. ↑  מעריצי ה-WWE נלהבים לראות את הקהל בחזרה בתוכניות Raw
3. ↑  מתחם ה-Capitol Wrestling Center ייחשף באירוע NXT TakeOver 31
4. ↑  אירוע הטייקאובר ה-31 במספר יחנוך את הבכורה של מתחם ה-Capitol Wrestling Center
5. ↑  באלור יגן על אליפות ה-NXT נגד אוריילי
6. ↑  קרוס נגד פריסט
7. ↑  ריפלי נגד גונזלס (קרב מי שעומדת אחרונה)
8. ↑  סנטוס אסקובר יגן על אליפות ה-NXT במשקל קל נגד גראן מטאליק
9. ↑  טימותי טאצ'ר לא כשיר להתחרות עקב פציעה